Erillinen liite maakunnan yhteistyöryhmä (MYR)

MAAKUNNAN YHTEISTYÖRYHMÄN TYÖJÄRJESTYS

Hyväksytty:

Voimaantulo 1.1.2013 alkaen.

**1 §**

**Maakunnan yhteistyöryhmä ja sen toimikausi**

Maakunnassa on alueen kehittämiseen vaikuttavien toimenpiteiden ja rakennerahasto-ohjelmien toimeenpanon yhteensovittamista varten maakunnan yhteistyöryhmä. Maakunnan liiton hallitus asettaa yhteistyöryhmän.

Yhteistyöryhmästä ja sen tehtävistä on säädetty rakennerahastolaissa (1401/2006, muutos 29.2.2009/ 1653/2009) ja -asetuksessa (311/2007, muutokset 799/2008 ja 1656/2009) sekä laissa alueiden kehittämisestä (1651/2009), valtioneuvoston asetuksessa (1837/2009).

Maakunnan yhteistyöryhmän asettaa Kainuun liiton maakuntahallitus pyydettyään eri osapuolten ehdotukset edustajista ja heidän varaedustajistaan.

**2 §**

**Maakunnan yhteistyöryhmän kokoonpano**

Kainuun liiton maakuntahallitus asettaa 16-jäsenisen maakunnan yhteistyöryhmän, jossa on tasapuolisesti edustettuina:

maakunnan liitto ja sen jäsenkunnat

ohjelmaa rahoittavat valtion viranomaiset ja muut valtionhallintoon kuuluvat organisaatiot

alueen kehittämisen kannalta keskeiset tahot, kuten työmarkkina- ja elinkeinojärjestöt, sekä muut kansalaisyhteiskuntaa edustavat tai ympäristöjärjestöt ja sukupuolten tasa-arvoa edistävät järjestöt.

Kainuun liiton ja sen jäsenkuntien edustajat valitaan valtuuston toimikaudeksi.

Edustajat ja heidän henkilökohtaiset varaedustajansa nimetään yhteistyöryhmässä edustettujen tahojen ehdotuksesta.

**3 §**

**Jaostot ja asiantuntijoiden kutsuminen**

Yhteistyöryhmä voi asettaa maaseutujaoston maa-seuturahastosta rahoitettavien toimenpiteiden alueellista tarkastelua ja muihin alueellisiin toimenpiteisiin tapahtuvaa yhteensovitusta varten. Jaoston puheenjohtajana toimii elinkeino-, liikenne- ja ympäristökeskuksen edustaja. Yhteistyöryhmä voi asettaa lisäksi muita jaostoja yhteistyöryhmässä käsiteltävien asioiden valmistelua varten sekä kutsua yhteistyöryhmään asiantuntijoita. Asiantuntijat eivät ota osaa päätöksentekoon.

**4 §**

**Puheenjohtajisto**

Maakuntahallitus nimeää yhteistyöryhmälle puheenjohtajan, jonka tulee olla kuntalaissa (365/1995) tarkoitettu luottamushenkilö, sekä yhteistyöryhmässä edustettuna olevien osapuolten ehdotuksesta kolme varapuheenjohtajaa, joiden tulee olla yhteistyöryhmän jäseniä.

**5 §**

**Yhteistyöryhmän jäsenten asema**

Maakunnan yhteistyöryhmän ja sen asettaman jaoston jäseneen sovelletaan rikosoikeudellista virkavastuuta koskevia säännöksiä. Vahingonkorvausvastuusta säädetään vahingonkorvauslaissa (412/1974). Jäsenistä on voimassa, mitä kuntalain 32 b §:ssä, 33 §:ssä, 34 §:n 1 momentin 1 kohdassa, 36–41 §:ssä ja 43 §:ssä säädetään luottamushenkilöistä.

Maakunnan liittoon pysyväisluonteisessa palvelussuhteessa oleva henkilö voidaan kuitenkin valita yhteistyöryhmän jäseneksi.

**6 §**

**Maakunnan yhteistyöryhmän asiantuntijoiden palkkiot ja korvaukset**

Alueiden kehittämislain 17 §:n 2 momentin 1 ja 3 kohdassa mainittuja osapuolia edustavien tahojen edustajille maksettavista palkkioista, ansionmenetyskorvauksista sekä matkakustannuksista ja muiden heille tehtävän hoitamisesta aiheutuneista kustannusten korvaamisesta on voimassa, mitä kuntalain 42 §:ssä säädetään luottamushenkilöistä sekä Kainuun liiton luottamushenkilöiden palkkiosäännössä. Valtion viranomaisten ja muiden valtionhallintoon kuuluvien organisaatioiden edustajille maksettavista palkkioista ja korvauksista vastaa se taho, jota jäsen edustaa. Sama koskee soveltuvin osin asiantuntijoita.

**7 §**

**Yhteistyöryhmän tehtävät**

Maakunnan yhteistyöryhmä (MYR) hoitaa sille rakennerahastolain 21 §:ssä määrätyt tehtävät.

Alueiden kehittämisestä annetun lain 17 §:ssä tarkoitettu maakunnan yhteistyöryhmä: (29.12.2009/1653)

1) yhteensovittaa seuraavan varainhoitovuoden aluekehitysrahastosta osarahoitettavan toimenpideohjelman rakennerahastovarojen ja niitä vastaavan kansallisen rahoitusosuuden kohdentumisen maakunnassa rakennerahasto-ohjelmaa rahoittaville valtion viranomaisille, maakunnan liitolle ja muille rakennerahasto-ohjelman rahoitukseen osallistuville;

2) yhteensovittaa seuraavan varainhoitovuoden sosiaalirahastosta osarahoitettavan to-imenpideohjelman alueellisen osion rakennerahastovarat ja niitä vastaavan kansallisen rahoitusosuuden asianomaiselle hallinnonalalle sovitun rahoituskehyksen mukaan, jollei rahoituskehyksestä poikkeamiseen ole maakunnan kehitykseen liittyviä tai muita painavia syitä;

3) suuntaa 1 ja 2 kohdassa tarkoitettua maakuntaan osoitettua rakennerahastojen rahoitusta ja vastaavaa kansallista rahoitusta tarkistamalla maakunnan yhteistyöasiakirjan, jos se on rakennerahasto-ohjelman toimeenpanon kannalta tarpeen;

4) saa tiedoksi yhteensovitusta varten maakunnan yhteistyöasiakirjan laatimisen yhteydessä suunnitelmat ja raportit maaseuturahaston alueellisesta rahoituksesta, kalatalousrahastosta rahoitettavista toimenpiteistä ja sosiaalirahastosta osarahoitettavan toimenpideohjelman valtakunnallisen osion rahoituksesta ja varmistaa eri toimenpiteiden yhteensovituksen ja eri rahastojen osallistumisen laajojen ja aluekehittämisen kannalta merkittävien hankkeiden toteuttamiseen;

5) päättää yhteistyöasiakirjassa rakennerahasto-ohjelmassa olevien hankkeiden valintakriteerien alueellisesta soveltamisesta;

Käsiteltävät hankkeet:

- ylimaakunnalliset hankkeet, joissa on rahoitusta vähintään kahdesta maakunnasta

- hankkeet, joita rahoittavat merkittävästi useat viranomaistahot

- rahoittavan viranomaistahon käsiteltäväksi esittämät hankkeet

- suuret maakunnalliset hankkeet, jotka ovat kokonaiskustannusarvioltaan yli 0,5 milj. euroa.

- muuten aluekehityksen kannalta merkittävät strategisesti uudentyyppiset hankkeet.

Kielteinen lausunto sitoo rahoittajaa, mutta myönteinen lausunto ei sido. Jos rahoittajataho aikoo yhteistyöryhmän myönteisestä päätöksestä huolimatta tehdä siitä poikkeavan rahoituspäätöksen, sen tulee antaa yhteistyöryhmälle tästä tieto ja perustelut painavista syistä.

6 kohta on kumottu L:lla 29.12.2009/1653.

7) huolehtii tarvittavista menettelytavoista, joilla varmistetaan rahoitettaviksi hyväksyttävien hankkeiden mahdollisten ympäristövaikutusten selvittäminen ennen rahoituspäätösten tekoa;

8) valmistelee ja esittää siten kuin 8 §:ssä säädetään aluekehitysrahastosta osarahoitettavan toimenpideohjelman ja sosiaalirahastosta osarahoitettavan toimenpideohjelman alueellisen osan muutostarpeita seurantakomitealle ja hallintoviranomaiselle sekä raportoi niille rakennerahasto-ohjelman toteutumisesta;

9) tiedottaa rakennerahasto-ohjelman toimeenpanosta;

10 kohta on kumottu L:lla 29.12.2009/1653.

Edellä 1 momentin 1 ja 2 kohdassa tarkoitetuista tehtävistä hyväksytään asiakirja, jonka kaikki asianomaisessa maakunnassa toimenpideohjelmaa rahoittavat toimijat allekirjoittavat (maakunnan yhteistyöasiakirja).

**8 §**

**Maakunnan yhteistyöasiakirja ja sen tarkistaminen**

Maakunnan yhteistyöasiakirjan sisällöstä, sen tarkistamisesta ja tarkistamiseen liittyvistä määräajoista säädetään valtioneuvosten asetus rakennerahastoista (29.3.07/311) 3, 5-7 §:ssä. Muutokset 799/2008 ja 1656/2009.

Yhteistyöryhmä hyväksyy maakunnan yhteistyöasiakirjan, jossa yhteen sovitetaan seuraavan varainhoitovuoden rakennerahastovarojen ja vastaavan kansallisen rahoitusosuuden kohdentuminen maakunnassa rakennerahasto-ohjelmaa rahoittaville valtion viranomaisille, maakunnan liitolle ja muille rakennerahasto-ohjelman rahoitukseen osallistuville

Maakunnan yhteistyöasiakirja hyväksytään rakennerahastolain 21 §:n nojalla vuosittain talousarvioesityksen antamisen jälkeen lokakuun loppuun mennessä samanaikaisesti maakuntaohjelman toteuttamissuunnitelman käsittelyn kanssa.

Yhteistyöryhmän sihteeristö valmistelee yhteistyöasiakirjan.

Maakunnan yhteistyöryhmä tarkistaa tarvittaessa maakunnan yhteistyöasiakirjan valtion talousarvion tai lisätalousarvion tultua hyväksytyksi välittömästi sen jälkeen, kun rakenne-rahastovarat ja vastaava valtion rahoitusosuus on jaettu välittäville toimielimille ja on maa-kunnittain tiedossa.

Yhteistyöryhmä tarkistaa yhteistyöasiakirjan myös ohjelmareservin jaon yhteydessä välittömästi sen jälkeen, kun ohjelmareserviä on jaettu välittäville toimielimille ja jako on maa-kunnittain tiedossa.

Maakunnan yhteistyöryhmä tarkistaa 3 §:ssä mainitut yhteistyöasiakirjaa koskevat kohdat rakennerahastolain 21 §:n 1 momentin 3 kohdan mukaisesti ja täydentää asiakirjaa lisäämällä siihen tiedot menettelytavoista, joiden mukaan rakennerahastovarojen ja vastaavan kansallisen rahoitusosuuden käytöstä ja ohjelman toteutumisesta raportoidaan yhteistyö-ryhmälle.

Yhteistyöryhmä voi tarkistaa yhteistyöasiakirjaa muulloinkin, jos se on rakennerahasto-ohjelman toimeenpanon kannalta tarpeen.

**Varojen jako**

Rakennerahastolain 7 §:ssä tarkoitettu hallintoviranomainen jakaa sen mukaan kuin siitä muualla ja tässä pykälässä säädetään 9 §:ssä tarkoitettua ohjelmareserviä lukuun ottamatta rakennerahastovarat ja niitä vastaavan valtion rahoitusosuuden viranomaisena toimiville välittäville toimielimille viivytyksettä kunkin varainhoitovuoden alusta lukien. Jos eduskunta hyväksyy valtion talousarvion varainhoitovuoden jo alettua, varat jaetaan viivytyksettä valtion talousarvion hyväksymisen jälkeen. Hallintoviranomainen tekee esityksen jaoksi valtioneuvostolle yhteistyössä muiden toimenpideohjelmia toteuttavien ministeriöiden kanssa.

EU- rakennerahastovarojen ja vastaavan valtion rahoitusosuuden jakamisessa otetaan huomioon maakuntien yhteistyöryhmien hyväksymät maakuntien yhteistyöasiakirjat. Niihin perustuen asianomaiset ministeriöt tekevät hallintoviranomaiselle ehdotuksen varojen jaoksi.

**9 §**

**Maakunnan yhteistyöryhmän sihteeristö ja asioiden esittely**

Yhteistyöryhmä kutsuu sihteereikseen yhteistyöryhmässä edustettuina olevien viranomaisten esittämiä ja niiden palveluksessa olevia henkilöitä niin, että viranomaisten edustus tulee tasa-puolisesti huomioon otetuksi. Varsinaisen jäsenen ollessa estynyt voi estyneenä olevan viranomaistahon puolesta edustaa toinen henkilö viranomaistahoa.

Sihteeristön tehtävänä on hoitaa yhteistyöryhmän asioiden valmistelu-, esittely- ja täytäntöönpanotehtäviä virkavastuulla.

Sihteeristön tehtävänä on sen lisäksi, mitä edellä 2 momentissa säädetään, yhteensovitusta varten tarkastella ja seurata maakunnan alueella valmisteltavia rakennerahasto-ohjelmien, maaseuturahaston ja kalatalousrahaston hankkeita ja raportoida niistä yhteistyöryhmälle.

**10 §**

**Läsnäolo yhteistyöryhmän kokouksissa**

Muiden kuin yhteistyöryhmän jäsenten, asiantuntijoiden ja sihteeristön jäsenten läsnäolosta ja puheoikeudesta päättää yhteistyöryhmä.

**11 §**

**Äänestys**

Yhteistyöryhmän on pyrittävä päätöksenteossa yksimielisyyteen. Jos päätöstä ei voida tehdä yksimielisesti, niin asiasta voidaan äänestää. Äänestyksessä vähintään 2/3 enemmistön annetuista äänistä saanut ehdotus tulee hyväksytyksi.

**12 §**

**Muutoksenhaku**

Yhteistyöryhmän kannanottoa koskeviin päätöksiin ei saa hakea erikseen muutosta valittamalla.